<b>שאלה </b>ראובן מת והניח ממון וגם בת קטנה יורשת וקמו ב"ד להשתדל באודות קטנה הלזו ולהשגיח על עזבון אביה ועלתה הסכמתם לתת ממון זה משכנתא על בתים בנכיתא כשאר המשכנתות ולא יאבד ממון ויש מהם שלקח מממון זה משכנתא על בתיהם והיו דרים בשכירות ויש מהם שהשכירות על יד אחד מקרוביהם ויהי מקץ שנתיים ימים נתנו לה השכירות ופסקו הנכייתא ויש מי שאמר שזה הוא רבית וצריך שיפסקו מן הקרן ולא רצו ליתן לה ואמרו שזה רבית קצוצה או אבק רבית ואינו יוצא בדיינין יורנו רבינו הדין בזה ואם יכול בעל החצר לדור בחצרו ולהעלות שכרו לבעל הממון או לא גם נתן ממון הנז' לשמעון על חצרו זה ולא הספיק להם עד שהביא ללוי ויהודה ערבנין קבלנין ככתוב ומפורש בנוסח השטר ולאחר ימים שאל חצרו ושאל לוי ויהודה הנז' על ערבותם ואמר כי השטר בטל כי לא נזכר בו מעכשיו בתנאי והקנין שלם מעכשיו הוא מוזכר אחר גמר השטר יורינו רבינו אם יבטלו העדים מלפרוע הסך הנז' עבור שלא הוזכר מעכשיו אם לא והנה שבעה טובי העיר המוזכרין בשטר יעידון יגידון שערבותם קיימת יורינו רבינו הדין בזה ויבא שכמ''ה: